ตราแผ่นดินของโกลเด้นสตาร์

* ใช้ประกอบพระราชพิธีสมโภชน์มหาราชลัญจกรประจำแผ่นดิน
* เอกสารทางราชการอื่นๆ/บัตรประชาชน/หนังสือเดินทาง

**ตราแผ่นดินของโกลเด้นสตาร์** (เยอรมัน: *Bundeswappen*) เป็นตราอาร์มของประเทศโกลเด้นสตาร์ที่มีโล่อันประกอบไปด้วยสัญลักษณ์แทนอาณาจักรโบราณในยุคก่อนการรวมอาณาจักรราชูนา

## ประวัติศาสตร์

### **จักรวรรดิวิลเลเทีย**

ประวัติของการใช้สัญลักษณ์ประจำชาติเริ่มครั้งแรกในสมัยจักรวรรดิวิลเลเทียตอนกลาง เพื่อใช้แทนสัญลักษณ์แทนบัญชาแห่งองค์จักรพรรดิ ซึ่งมักถูกสลักลงบนแผ่นดินเหนียวแล้วนำไปผิงไฟเพื่อให้แข็งตัว โดยแต่เดิมปรากฎเป็นลักษณะเป็นรูปดอกบัว 4 กลีบ อันซึ่งหมายถึงพระราชอำนาจทั้ง 4 ทิศของพระจักรพรรดิและยังถือเป็นสัญลักษณ์แห่งความตื่นรู้ ปัญญาและสรรพสิ่งในโลกตามความเชื่อของลัทธิชูมาโบราณที่เชื่อในเรื่องธรรมชาติ

ต่อมาเมื่อเข้าสู่ช่วงปลายของจักรวรรดิวิลเลเทียได้ปรากฎการใช้รูปนกเหยี่ยวเป็นครั้งแรกในหนังสือ ***บัญญัติแห่งขุนนาง*** ของนักเขียนนามปากกา ***วัชร*** โดยได้บันทึกไว้ว่าเป็นตราประทับประจำสมเด็จพระจักรพรรดิ โดยถูกใช้ตรงกับรัชสมัยสมเด็จพระจักรพรรดิวิลเลเทียที่ 13 ฉันทาชัย (ค.ศ. 458 - 478)

### **ราชอาณาจักรเพเทรีย**

ในรัชสมัยสมเด็จพระเจ้าคะเนตรามหาราช (ค.ศ. 1335 - 1369) ได้ปรากฎหลักฐานการใช้ตรานกอินทรีสองหัวเป็นครั้งแรก โดยมีลักษณะสีดำทั้งตัวซึ่งถูกใช้เพื่อเป็นตราสัญลักษณ์ประจำราชวงศ์ปทุมวงศ์ควบคู่กับตราดอกบัว 7 กลีบ อันหมายถึงระบบสัตตขุน หรือ ระบบขุนนางทั้ง 7 ที่เป็นหัวใจสำคัญของการบริหารราชการในอดีต

จนกระทั่งเมื่อเข้าสู่รัชสมัยสมเด็จพระเจ้าลัญจกรณ์ (ค.ศ. 1626 - 1655) ได้ปรากฎการใช้ตราแบบโล่ครั้งแรก โดยเป็นโล่ที่ประกอบไปด้วยรูปข้าวหลามตัดวางซ้อนกันและลงสีด้วยสีแดงสลับกับสีเหลืองซึ่งถือเป็นสีประจำราชวงศ์ปทุมวงศ์ ซึ่งได้มีการเขียนกำกับไว้ถึงคำว่า "ตราแห่งพระลัญจกรณ์" จนท้ายที่สุดได้ใช้พระนามของพระเจ้าลัญจกรณ์ มาเป็นคำนิยามความหมายของคำว่าตราเป็น "มหาราชลัญจกรณ์" หรือ "ราชลัญจกรณ์" หรือ "ลัญจกรณ์" ในปัจจุบัน

### **โกลเด้นสตาร์**

หลังจากสมเด็จพระเจ้าศรีรกุล (พระยศในขณะนั้น) ได้ทรงประกาศสถาปนาราชอาณาจักรโกลเด้นสตาร์ขึ้นเมื่อปี ค.ศ. 1693 พระองค์ได้ประกาศใช้ตราประจำแผ่นดินอย่างเป็นทางการครั้งแรก โดยใช้เป็นรูปอินทรีสีทองประดับด้วยตราดาวสีทองอันมาจากตำนานเรื่องดาวสีทอง ซึ่งตรานี้ได้ใช้เป็นส่วนประกอบหนึ่งในราชลัญจกรณ์เรื่อยมาจนถึงปัจจุบัน

จนกระทั่งเมื่อสามารถผนวกดินแดนเป็นหนึ่งเดียวได้สำเร็จเมื่อปี ค.ศ. 1703 ทั้งได้ทรงประกาศสถาปนาจักรวรรดิโกลเด้นสตาร์ขึ้น ได้ประกาศเปลี่ยนตราประจำแผ่นดินโดยใช้ตราที่มีสิงโตประคองข้าง มงกุฎ เสาธง และคำขวัญ "นิติธรรม เอกราช ความรุ่งเรือง" เป็นครั้งแรก และได้ใช้เรื่อยมาจนกระทั่งการล่มสลายของจักรวรรดิโกลเด้นสตาร์ที่ 1 เมื่อปี ค.ศ. 1850

ซึ่งในระหว่างปี ค.ศ. 1850 - 1852 ซึ่งเป็นยุคที่ถูกเรียกว่า "ยุคไร้มงกุฎ" โกลเด้นสตาร์ไม่ปรากฎการใช้ตราแผ่นดินเป็นที่แน่ชัด ซึ่งอันเนื่องมาจากเอกสารหลักฐานที่ไม่เพียงพออันเนื่องมาจากถูกทำลายเมื่อครั้งสมัยสาธารณรัฐที่ 1

ต่อมาเมื่อสมเด็จพระจักรพรรดินีนาถวรลักษณ์พรรณาที่ 1 หรือ สมเด็จพระจักรพรรดิศรีรกุลที่ 4 ได้ทรงสถาปนาจักรวรรดิโกลเด้นสตาร์ที่ 2 ขึ้นเมื่อปี ค.ศ. 1852 ได้ทรงพระกรุณาโปรดเกล้าฯ ให้เจ้าฟ้าชายวิเชษฐ์ (หรือต่อมาคือสมเด็จพระจักรพรรดิวิเชทราธิราช) ให้ผูกตราแผ่นดินขึ้นใหม่ซึ่งเป็นตราที่มีรายละเอียดมากขึ้น แต่ยังคงสิงโตประคองข้าง มงกุฎ และเสาธงไว้เช่นเดิม และได้ใช้เรื่อยมาจนกระทั่งการล่มสลายครั้งที่ 2 ของจักรวรรดิโกลเด้นสตาร์เมื่อปี ค.ศ. 1944 ในรัชสมัยสมเด็จพระจักรพรรดิศรีรกุลที่ 5 ภัทราธิราช

โดยในยุคของสาธารณรัฐโกลเด้นสตาร์ (ค.ศ. 1944 - 1949) ในสมัยของรัฐบาลประธานาธิบดี นายวัฒนาวรณ์ วชิรารัตน์ ได้ประกาศใช้ตราแผ่นดินประจำสาธารณรัฐโดยมีลักษณะเป็นโล่รูปสี่เหลื่ยมประทับตรานกอินทรีสีทองพร้อมด้วยธงน้ำเงิน แดง ทอง ของสาธารณรัฐประคองข้าง และมีดาวสีทองประทับอยู่ด้านบนของตรา

หลังจากการปฏิวัติล้มล้างการปกครองสาธารณรัฐโดยกองกำลังเพื่อมาตุภูมิเมื่อปี ค.ศ. 1949 ซึ่งนำโดยสมเด็จพระจักรพรรดิวิลเลเทียที่ 17 ได้ทรงประกาศใช้ตราแผ่นดินใหม่เป็นรูปสิงห์ประคองฉัตรทั้งสองข้าง และมีโล่ตราประจำเมืองคิราราชธานีอยู่ตรงกลางและมีฐานรองเป็นดอกบัว ซึ่งต่อมาตรานี้ได้ถูกใช้เป็นตราประจำเมืองคิราสืบมาถึงปัจจุบัน

กระทั่งการสวรรคตของสมเด็จพระจักรพรรดิในปี ค.ศ. 1966 ซึ่งได้มีจอมพลวัชร สินจันทร์ขึ้นมากุมอำนาจบริหารได้เพียง 15 วันก็ถึงแก่อสัญกรรม ทำให้ผู้อ้างสิทธ์ในราชบัลลังก์โกลเด้นสตาร์ได้เถลิงราชย์ขึ้นเป็นสมเด็จพระจักรพรรดิศรีรกุลที่ 6 พงษาธิราช ซึ่งพระองค์ได้ทรงประกาศให้ใช้ตราแผ่นดินเดิมสืบต่อมาจนกระทั่งปี ค.ศ. 2020 ในรัชสมัยของสมเด็จพระจักรพรรดิศรีรกุลที่ 7 คฑาศักดาธิราช ได้ทรงประกาศปรับแก้ธงเบญมาศและตราประจำแผ่นดิน ซึ่งได้ใช้เรื่อยมาจนกระทั่งสมเด็จพระจักรพรรดินีนาถวรลักษณ์พรรณาที่ 2 พัฐสุดา ได้มีการยื่นญัตติเข้าที่ประชุมจนกระทั่งมีการเปลี่ยนตราแผ่นดินอีกครั้งและใช้สืบต่อเรื่อยมาจนถึงปัจจุบัน